ລມຕ ປ້ອງກັນປະເທດ ສະຫະລັດ ກ່າວວ່າ ສຫລ 'ບໍ່ໄດ້ມາອີີຣັກ ເພື່ອຍຶດເອົານ້ຳມັນຜູ້ໃດ'
ທ່ານ Mattis ກ່າວວ່າ ບົດບາດຂອງ ສະຫະລັດ ທີ່ໄດ້ດຳເນີນການໂຈມຕີ ແລະ ເຮັດໜ້າທີ່ເປັນຜູ້ຊີ້ນຳໃຫ້ກອງທັບ ອີຣັກ ແມ່ນຍັງຄົງເປັນຢູ່ຄືເກົ່າ.
ລັດຖະມົນຕີປ້ອງກັນປະເທດ ສະຫະລັດ ທ່ານ Jim Mattis ໄດ້ກ່າວໃນວັນຈັນມື້ນີ້ວ່າ ສະຫະລັດ ບໍ່ມີເຈຕະນາ ທີ່ຈະຍຶດເອົານ້ຳມັນຈາກ ອີຣັກ, ເຊິ່ງເປັນບາງສິ່ງ ທີ່ປະທານາ ທິບໍດີ Donald Trump ໄດ້ໂຄສະນາໃນເມື່ອກ່ອນວ່າ ສຳລັບກິດ ຈະກຳ ຂອງກອງທັບ ສະຫະລັດ ຢູ່ທີ່ນັ້ນ ແລະ ເພື່ອປ້ອງກັນກຸ່ມລັດອິສລາມ ຈາກ ການເອົາມັນໄປຂາຍ ທ່ານ Mattis ໄດ້ກ່າວຕໍ່ບັນດານັກຂ່າວທີ່ໄດ້ເດີນທາງໄປປະເທດ ອີຣັກ ກັບທ່ານ ສຳລັບການຢ້ຽມຢາມ ທີ່ບໍ່ໄດ້ແຈ້ງໃຫ້ຊາບລ່ວງໜ້າ, ເຊິ່ງໄດ້ເກີດຂຶ້ນໃນມື້ທີສອງ ຂອງ ການບຸກໂຈມຕີໂດຍກອງທັບ ເພື່ອຜັກດັນພວກລັດອິສລາມ ອອກຈາກພາກຕາເວັນຕົກ ຂອງເມືອງ Mosul ທ່ານ Mattis ກ່າວວ່າ ການເດີນທາງຢຸດແວ່ ອີຣັກ ຂອງທ່ານ ລວມມີການປະຊຸມກັບນາຍົກລັດຖະມົນຕີ ອີຣັກ ທ່ານ Haider al-Abadi ແລະ ບັນດາເຈົ້າໜ້າທີ່ຄົນອື່ນໆ, ພ້ອມທັງນາຍພົນໂທ Stephen Townsend, ຜູ້ບັນຊາການກຳລັງພັນທະມິດ ນຳໜ້າໂດຍ ສະຫະລັດ ເຮັດວຽກເພື່ອເອົາຊະນະພວກລັດອິສລາມ ທ່ານ Mattis ກຳລັງເຮັດວຽກໃນແຜນການຂອງທ່ານເອງ ເພື່ອເລັ່ງລັດການຕໍ່ສູ້ກັບ ພວກລັດອິສລາມ, ເຊິ່ງທ່ານ Trump ໄດ້ສັ່ງ ໃນວັນທີ 28 ມັງກອນທີ່ຜ່ານມາ ໃຫ້ແຈ້ງ ໃຫ້ທ່ານຊາບພາຍໃນ 30 ວັນ ໃນຂະນະທີ່ການໂຈມຕີເມືອງ Mosul ໄດ້ເລີ່ມຂຶ້ນໃນວັນອາທິດວານນີ້, ທ່ານ Mattis ກ່າວວ່າ ບົດບາດຂອງ ສະຫະລັດ ທີ່ໄດ້ດຳເນີນການໂຈມຕີ ແລະ ເຮັດໜ້າທີ່ເປັນຜູ້ຊີ້ນຳ ໃຫ້ກອງທັບ ອີຣັກ ແມ່ນຍັງຄົງເປັນຢູ່ຄືເກົ່າ ທ່ານກ່າວວ່າ